**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **ΑΡΙΘΜ.ΠΡΩΤ: 2945**

**Λιβαδειά 11/2/2020**

**ΑΠΟΣΠΑΣΜΑ**

Από το πρακτικό της αριθμ.2020-1ης Τακτικής Συνεδρίασης

του Δημοτικού Συμβουλίου Λεβαδέων

Αριθμός απόφασης  **8**

 **ΘΕΜΑ: Γνωμοδότηση επί της μελέτης «Μελέτη Περιβαλλοντικών Επιπτώσεων (ΜΠΕ) Αιολικού Σταθμού Παραγωγής Ηλεκτρικής Ενέργειας συνολικής ισχύος 25,2MW της εταιρείας “NIATA AIOLOS AE.” στη θέση «Καραμούντζι», Δήμου Λεβαδέων, στην Περιφερειακή Ενότητα Βοιωτίας»**

 Στη Λιβαδειά σήμερα την 29η Ιανουαρίου 2020, ημέρα Τετάρτη και ώρα 18:00 π.μ στην αίθουσα  συνεδριάσεων του Δημοτικού Συμβουλίου Λεβαδέων – «Παλαιό Δημαρχείο» -Πλ. Εθνικής Αντιστάσεως 1 – συνεδρίασε σε δημόσια συνεδρίαση  το Δημοτικό Συμβούλιο Λεβαδέων μετά την από **1574/24-1-2020**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία δόθηκε σε κάθε Σύμβουλο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 24 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1  |  Τσεσμετζής Εμμανουήλ |
|  |  Μητάς Αλέξανδρος | 2 | Τόλιας Δημήτριος  |
|  | Δήμου Ιωάννης  | 3 | Φορτώσης  Αθανάσιος |
|  | Αποστόλου Ιωάννης | 4 | Παπαϊωάννου Λουκάς  |
|  | Σάκκος Μάριος  | 5 | Πλιακοστάμος Κων/νος |
|  | Νταντούμη Ιωάννα  | 6  | Σπυρόπουλος Δημοσθένης |
|  | Καράβα Χρυσοβαλάντου Βασιλική (Βάλια)  |  | Αν και κλήθηκαν νόμιμα |
|  | Μερτζάνης Κων/νος  |  |  |
|  |  Γιαννακόπουλος Βρασίδας  |  |  |
|  | Σαγιάννης Μιχαήλ  |  |  |
|  | Πούλου Γιώτα (προσήλθε στο 4ο ΘΗΔ) |  |  |
|  |  Κυπραίος Χρήστος  |  |  |
|  |  Γαλανός Κων/νος  |  |  |
|  | Καπλάνης Κων/νος  |  |  |
|  |  Τζουβάρας Νικόλαος  |   |  |
|  | Καράλης Χρήστος  |  |  |
|  | Κοτσικώνας Επαμεινώνδας  |  |  |
|  | Αρκουμάνης Πέτρος   |  |  |
|  | Μπράλιος Νικόλαος (προσήλθε στο 4ο και αποχώρησε στο 8ο ΘΗΔ) |  |  |
|  | Γερονικολού Λαμπρινή  |  |  |
|  | Τσιφής Δημήτριος  |  |  |
|  | Μπαρμπέρης Νικόλαος |  |  |
|  | Αλεξίου Λουκάς |  |  |
|  | Καραμάνης Δημήτριος |  |  |
|  | Χέβα Αθανασία(Νάνσυ)  |  |  |
|  | Τουμαράς Βασίλειος |  |  |
|  | Κατής Χαράλαμπος (προσήλθε στο 3ο ΘΗΔ) |  |  |

 Στην συνεδρίαση ήταν απών ο προσκληθείς Δήμαρχος κ. Ταγκαλέγκας Ιωάννης.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

 **Εισηγούμενος το 8ο θέμα της ημερήσιας διάταξης**, , ο κ Πρόεδρος έθεσε υπόψη του Δημοτικού Συμβουλίου την 32/2019 Απόφαση της Επιτροπής Ποιότητας Ζωής του Δήμου με την οποία ομόφωνα εισηγείται , ΘΕΤΙΚΑ επί της μελέτης περιβαλλοντικών επιπτώσεων (ΜΠΕ) για την ανάπτυξη και λειτουργία νέου αιολικού σταθμού παραγωγής ηλεκτρικής ενέργειας της εταιρείας «NIATA AIOLOS, στη θέση «Καραμούντζι» των Κοινοτήτων Αγίας Τριάδας και Κορώνειας του Δήμου Λεβαδέων της Περιφέρειας Βοιωτίας*» .*

**Ακολούθως**  ο Πρόεδρος έδωσε το λόγο στον αρμόδιο αντιδήμαρχο Περιβάλλοντος κ. **Δήμου**, ο οποίος είπε ότι πρόκειται για 7 ανεμογεννήτριες τη θέση «Καραμούντζι» συνολικής ισχύος 25,2MW. Από εκεί και πέρα έχουν ληφθεί σχετικές αποφάσεις από τις Κοινότητες Αγίας Τριάδας και Κορώνειας και έχουν αποσταλεί προς την Επιτροπή Ποιότητα Ζωής, όπου ομόφωνα γνωμοδοτούν σχετικά με την ανάπτυξη και λειτουργία του αιολικού σταθμού , οπότε είναι διαδικαστικό το θέμα.

- Στο σημείο αυτό το λόγο ζήτησε ο δημοτικός σύμβουλος της παράταξης «Λαϊκή Συσπείρωση» και μέλος της ΕΠΟΙΖΩ κ. Αρκουμάνης,ο οποίος διαμαρτυρόμενος μεταξύ των άλλων είπε ότι η απόφαση που ελήφθη από την ΕΠΟΙΖΩ  **δεν είναι ομόφωνη**. Μετά την διανομή της συγκεκριμένης απόφασης στα μέλη του Δημοτικού Συμβουλίου και αφού έγινε και ο ίδιος αποδέκτης αυτής πήρε διαμαρτυρόμενος τον Γραμματέα της Επιτροπής και του επέστησε την προσοχή ότι δεν είναι ομόφωνη αυτή η απόφαση. Στην τοποθέτησή του κατά τη συνεδρίαση της ΕΠΟΙΖΩ ανέφερε ότι για πολλούς λόγους και κυρίως για το γεγονός ότι γίνονται ολόκληρες ισοπεδώσεις τμημάτων του βουνού, πραγματικά πρόκειται κατά την άποψή του για μία οικολογική καταστροφή που γίνεται στα βουνά και κυρίως από το γεγονός ότι δεν επιλέγονται σημεία τα οποία πραγματικά είναι γυμνά από δέντρα κ.λπ. η διάνοιξη των δρόμων που γίνονται επιφέρει και άλλες καταστροφές από τη διάνοιξή τους, γύρω στα 7-8 μέτρα και πολλές φορές και 10 μέτρα και ακόμη μεγαλύτερες στις στροφές, όπου δημιουργούνται ολόκληρες πλατφόρμες. Είναι έργα τα οποία πραγματικά έχουν μεγάλη επίδραση στο περιβάλλον.Σε ένα άλλο σημείο της τοποθέτησής του στην Ποιότητα Ζωής και το οποίο επίσης δεν μνημονεύεται στην απόφαση είναι , ότι πραγματικά τις ανανεώσιμες πηγές ενέργειας ο κόσμος ο λαός τους πληρώνει πανάκριβα. Η κιλοβατώρα στοιχίζει 42 ευρώ στις ΑΠΕ και αυτό το επιβαρύνεται ο κόσμος. Επί της ουσίας ο κόσμος δηλαδή πληρώνει τις λεγόμενες ανανεώσιμες πηγές ενέργειας. Τέλος τόνισε ότι η παράταξη στην οποία ανήκει ποτέ δεν θα συμφωνούσε σε μία τέτοια επένδυση ασχέτως αν είναι πιο καθαρή, και κάλεσε οι όποιες επενδύσεις να γίνονται σε σημεία τέτοια τα οποία δεν επιβαρύνουν το περιβάλλον τονίζοντας ότι θα το καταψηφίσουν.

- Ακολούθως το λόγο πήρε ο επικεφαλής της παράταξης «Λαϊκή Συσπείρωση» κ. Κοτσικώνας καυτηρίασε το γεγονός της μη καταγραφής της τοποθέτησης του μέλους της ΕΠΟΙΖΩ κ. Αρκουμάνη καθώς και της αρνητικής του ψήφου στην παραπάνω επιτροπή που είχε ως αποτέλεσμα τελικά να φαίνεται η απόφαση ομόφωνη. Συνεχίζοντας την τοποθέτησή του πρόσθεσε επιγραμματικά ότι η πράσινη ανάπτυξη, είναι κατεύθυνση προφανώς της Ε.Ε. και ακούγεται πολύ εύπεπτα ειδικά στις μέρες μας που η κλιματική αλλαγή έχει επιφέρει τεράστιες συνέπειες και θα φανούν στο μέλλον ακόμα πιο απτά, πλην όμως πρέπει να συνυπολογιστούν τα πάντα. Η παράταξή του συμφωνεί με την πράσινη ανάπτυξη με βάση έναν συγκεκριμένο κρατικό σχεδιασμό και όχι να γίνεται άναρχα όπως γίνεται αυτή τη στιγμή κατά κόρον στην Ελλάδα και όχι για την εξυπηρέτηση μεγάλων επιχειρηματικών συμφερόντων και που πετάνε το κοκαλάκι σε μερικούς μικροϊδιοκτήτες όπως γεωργούς με φωτοβολταϊκά κ.λπ. Αυτή είναι η πραγματικότητα και αυτή δυστυχώς οικονομικά την χρυσοπληρώνει ο λαός μέσα από τους λογαριασμούς της ΔΕΗ και των υπόλοιπων εταιριών.

Για τους λόγους αυτούς λοιπόν η παράταξή του διαφωνεί και την καταψηφίζει, όπως το ίδιοέκανε και στην Επιτροπή Ποιότητα Ζωής.

- Ο επικεφαλής της παράταξης «Αλλάζουμε Σελίδα- Δημοτική Κίνηση Πολιτών» κ. Καραμάνης ζήτησε από τον αρμόδιο Αντιδήμαρχο Οικονομικών Υπηρεσιών κ. Καλογρηά να προσκομίσει στο Δημοτικό Συμβούλιο στοιχεία σχετικά που να αποτυπώνουν το επίπεδο ανταποδοτικότητας προς τις κοινότητες από τις υπάρχουσες ήδη λειτουργούσες επιχειρήσεις τέτοιου τύπου .

**-** Ακολούθως ο δημοτικός σύμβουλος κ. Καπλάνης είπε ότι εφόσον εφαρμοστούν οι περιβαλλοντικοί όροι δεν θα υπάρξει επιβάρυνση του περιβάλλοντος. Είναι καλοδεχούμενες οι επιχειρήσεις, γιατί διαφορετικά αν δεν γίνουν επενδύσεις το κράτος δεν πάει μπροστά. Από την περιληπτική έκθεση επί των Μ.Π.Ε που συνέταξε ο Προϊστάμενος της Δ/νσης Περιβάλλοντος κ. Δημάκας το τελευταίο που αναφέρει είναι η δημιουργία νέων θέσεων εργασίας και δεν γράφει κάτι άλλο . Οι θέσεις εργασίας πρέπει οπωσδήποτε να επανδρώνονται από επιστήμονες της περιοχής μας. Πέραν αυτού ο Δήμος πρέπει να διεκδικήσει ανταποδοτικά και επιδότηση για την κατανάλωση των κατοίκων όπως συνήθως γίνεται σύμφωνα με το νόμο καθώς και την αποκατάσταση του περιβάλλοντος με δενδροφυτεύσεις και ότι άλλο απαιτείται . Επίσης ανταποδοτικά είναι και τα κοινά έργα που πρέπει να κάνουν σε αυτές τις κοινότητες που επιβαρύνουν .

**-** Ο δημοτικός σύμβουλος της παράταξης «Λαϊκή Συσπείρωση» κ. Τσιφής πρόσθεσε ότι κακώς το δάσος στη συγκεκριμένη περιοχή δεν συγκαταλέγεται στον εθνικό κατάλογο NATURA 2000 γιατί είναι το τελευταίο δάσος οξιάς που υπάρχει στην περιοχή και φυσικά σε αυτές τις περιοχές δεν πρέπει να τοποθετούνται ανεξέλεγκτα ανεμογεννήτριες γιατί ενδέχεται μετά από μερικά χρόνια να μην υπάρχει ούτε αυτό το δάσος.

Στο σημείο αυτό αποχώρησε ο δημοτικός σύμβουλος κ. Μπράλιος Νικόλαος.

**-** Λαμβάνοντας το λόγο η δημοτική σύμβουλος και επικεφαλής της παράταξης «ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΥΝΕΡΓΑΣΙΑ» κα Πούλου τόνισε ότι πρόκειται για ένα μεγάλο θέμα για το οποίο το Δημοτικό Συμβούλιο γνωμοδοτεί χωρίς η γνωμοδότησή του να έχει αποφασιστικό και δεσμευτικό χαρακτήρα για την Επιτροπή Περιβάλλοντος της Περιφέρειας. Ανέφερε την παρέμβασή της στην Επιτροπή Περιφερειών της Βουλής συγκεκριμένα για τις νησιωτικές και ορεινές περιοχές και την πράσινη ενέργεια σύμφωνα με την οποία το πρόβλημα είναι ότι δεν υπάρχει ειδικό χωροταξικό πλαίσιο για την ενέργεια. Υπάρχει ένα σχέδιο το οποίο δεν έχει αναθεωρηθεί και δυστυχώς αφήνει πολλά περιθώρια σε ανεξέλεγκτες τοποθετήσεις.Η Βοιωτία έχει υπερσυγκεντρώσει, έχει φορτωθεί με πολλές ανανεώσιμες πηγές ενέργειας και θα πρέπει να υπάρξει μια ισοκατανομή σε πολλές και διαφορετικές περιοχές. Ανέφερε το παράδειγμα της εγκατάστασης που ήταν να πάει επάνω στην Λούτσα στο Ζερίκι όπου έπρεπε να κοπούν 2.000 έλατα για τα έργα οδοποιίας για να περάσουν ας πούμε οι ανεμογεννήτριες μόνο και η οποία φυσικά δεν προχώρησε τότε ύστερα από γνωμοδότηση της ΕΠΟΙΖΩ , απόφαση του Δημοτικού Συμβουλίου και με την βοήθεια της προσφυγής των κατοίκων της περιοχής Ελικώνα και του Συλλόγου Ελικωνίων στο ΣτΕ.

Όσον αφορά τα ανταποδοτικά αυτά που είναι εκ του νόμου το 3% τα καταβάλλουν και το εισπράττει ο Δήμος μέσω του ΛΑΓΗΕ . Αυτή την κατάσταση θα φέρει ο αρμόδιος αντιδήμαρχος κ. Καλογρηάς την επόμενη φορά όπου ανά τρίμηνο μας δίνει ο ΛΑΓΗΕ και μπαίνουν σε συγκεκριμένους κωδικούς και από αυτά ο Δήμος το 80% πρέπει να τα επιστρέφει ανταποδοτικά ως έργο στους κατοίκους. Μέρος του 3%, δίνεται απευθείας ως παροχή στους κατοίκους της περιοχής, όχι σε μορφή χρήματος, αλλά μέσω συμψηφισμού των λογαριασμών τους στη ΔΕΗ, πράγμα όμως που δεν έχει γίνει εδώ και αρκετά χρόνια. Υπάρχει μια καθυστέρηση σχετικά με αυτό και σωστά διαμαρτύρονται και οι κάτοικοι των νησιών και των ορεινών περιοχών. Συμπλήρωσε ότι θα συμφωνούσε με τους συναδέλφους εάν επρόκειτο για περιοχή ελατοδάσους αλλά στη συγκεκριμένη περίπτωση δεν πρόκειται για ελατόδασος , ούτε οξιάς είναι το ντούσκο, και ντούσκο είναι η δρυς . Κάλεσε τη Δημοτική Αρχή να γνωστοποιήσει τι αντισταθμιστικά και ανταποδοτικά διεκδίκησε και τα οποία δεν είναι τα από το νόμο προβλεπόμενα . Κάλεσε επίσης τη δημοτική αρχή να δει το ειδικό χωροταξικό, έτσι ώστε να φανεί αν υπάρχει υπερσυγκέντρωση στο νομό της Βοιωτίας και ο νομός να μη γίνει το ενεργειακό πάρκο της Αττικής .

Στη δευτερολογία του ο δημοτικός σύμβουλος κ. Καραμάνης είπε ότι στο συγκεκριμένο τομέα εμπλέκονται επιχειρήσεις, τεραστίων συμφερόντων που δεν αγαπούν και δε σέβονται το περιβάλλον, οι κοινωνίες παραχωρούν φυσικό περιβάλλον, όχληση που μπορεί να υπάρχει εκεί . Πρέπει να υπάρχουν ανοικτές διαδικασίες δηλαδή αν είναι δυνατόν οι τοπικές κοινότητες ,το Δημοτικό Συμβούλιο με την παρουσία και των εκπροσώπων της εταιρίας να ξέρουν όλοι εκ των προτέρων εφόσον βέβαια συμφωνούν για το περιβαλλοντικό αποτύπωμα, να ξέρουν τι μπορούν να κερδίσουν από τέτοιου είδους επενδύσεις. Η ανταποδοτικότητα είναι στο 3% που δεν αποδίδεται κιόλας σίγουρα δεν είναι αρκετή και κάθε τοπική κοινωνία έχει και τα ιδιαίτερα της προβλήματα και μπορούν να λυθούν πολλά αν αυτές οι επιχειρήσεις πιεστούν να δώσουν πολλά ανταποδοτικά στις τοπικές κοινωνίες μει ανοιχτές οι διαδικασίες.

 Κατόπιν των ανωτέρω ο Πρόεδρος ζήτησε από τα μέλη του Δημοτικού Συμβουλίου να ψηφίσουν σχετικά

Υπέρ ψήφισαν οι δημοτικοί σύμβουλοι κ.κ. : 1)Μητάς Αλέξανδρος2) Καλογρηάς Αθανάσιος,3) Δήμου Ιωάννης 4) Αποστόλου Ιωάννης 5) Σάκκος Μάριος, 6) Νταντούμη Ιωάννα, 7) Καράβα Χρυσοβαλάντου Βασιλική (Βάλια),8) Μερντζάνης Κων/νος,9) Γιαννακόπουλος Βρασίδας, 10) Σαγγιάννης Μιχαήλ,11) Πούλου Γιώτα, 12) Κυπραίος Χρήστος, 13) Γαλανός Κων/νος, 14) Καπλάνης Κων/νος, 15) Τζουβάρας Νικόλαος,16) Καραλής Χρήστος , 17) Καραμάνης Δημήτριος, 18) Χέβα Νάνσυ, 19) Τουμαράς Βασίλειος, και 20) Κατής Χαράλαμπος.

Κατά ψήφισαν οι δημοτικοί σύμβουλοι κ.κ. : 1) Κοτσικώνας Επαμεινώνδας, 2)Αρκουμάνης Πέτρος , 3)Γερονικολού Λαμπρινή,4)Τσιφής Δημήτριος , 5) Αλεξίου Λουκάς και 6) Μπαρμπέρης Νικόλαος

Το Δημοτικό Συμβούλιο μετά από διαλογική συζήτηση και λαμβάνοντας υπόψη του:

* -τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 , 74 Ν. 4555/2018
* - την υπ αριθμ.32/16-12-2019 Απόφαση της Επιτροπής Ποιότητας που είχε διανεμηθεί.
* Τα λεγόμενα τόσο του δημοτικού συμβούλου κ. Αρκουμάνη όσο και του επικεφαλής της παράταξης « Λαϊκή Συσπείρωση» κ. Κοτσικώνα που αφορούν την παραπάνω απόφαση
* την 5/11-11-2019 Απόφαση της Κοινότητας Κορώνειας , που είχε διανεμηθεί.
* την 9/4-11-2019 Απόφαση της Κοινότητας Αγίας Τριάδας , που είχε διανεμηθεί.
* Την από 18/10//2019 περιληπτική Έκθεση επί της εν λόγω Μ.Π.Ε. που υπογράφεται από δημοτικούς υπαλλήλους ειδικοτήτων PHD χημικού μηχανικού & Γεωπόνου MSC

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

 Γνωμοδοτεί υπέρ της “Μελέτης Περιβαλλοντικών Επιπτώσεων (ΜΠΕ) για την ανάπτυξη και λειτουργία Αιολικού Σταθμού Παραγωγής Ηλεκτρικής Ενέργειας συνολικής ισχύος 25,2MW της εταιρείας “NIATA AIOLOS AE.” στη θέση «Καραμούντζι»,των Κοινοτήτων Αγίας Τριάδας και Κορώνειας Δήμου Λεβαδέων , της Περιφερειακής Ενότητας Βοιωτίας.

 ΚΑΤΑ ψηφίσαν οι δημοτικοί σύμβουλοι Κοτσικώνας Επαμεινώνδας, Αρκουμάνης Πέτρος , Γερονικολού Λαμπρινή,Τσιφής Δημήτριος , Αλεξίου Λουκάς και Μπαρμπέρης Νικόλαος

 Η καθ΄ύλην αρμόδια Δ/νση να προβεί στις περαιτέρω ενέργειες για την υλοποίηση του θέματος.

 **Η απόφαση πήρε τον αριθμό 8**

 **Ο Πρόεδρος του Δ.Σ.**

 **Μητάς Αλέξανδρος**

 **ΤΑ ΜΕΛΗ**

|  |  |
| --- | --- |
|  Καλογρηάς Αθανάσιος |  ΠΙΣΤΟ ΑΠΟΣΠΑΣΜΑ |
| Δήμου Ιωάννης  |  Λιβαδειά αυθημερόν  |
| Αποστόλου Ιωάννης |  Ο Δήμαρχος Λεβαδέων |
| Σάκκος Μάριος  |  |
| Νταντούμη Ιωάννα  |  |
| Καράβα Χρυσοβαλάντου Βασιλική (Βάλια) |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| Μερτζάνης Κων/νος  |   |
| Γιαννακόπουλος Βρασίδας |  |
| Σαγιάννης Μιχαήλ  |   |
| Πούλου Γιώτα  |  |
|  Κυπραίος Χρήστος  |  |
|  Γαλανός Κων/νος  |  |
| Καπλάνης Κων/νος  |  |
| Τζουβάρας Νικόλαος  |  |
| Καράλης Χρήστος  |  |
| Κοτσικώνας Επαμεινώνδας |  |
| Αρκουμάνης Πέτρος  |  |
| Γερονικολού Λαμπρινή |  |
| Τσιφής Δημήτριος  |  |
| Αλεξίου Λουκάς |  |
| Μπαρμπέρης Νικόλαος |   |
| Καραμάνης Δημήτριος |  |
| Χέβα Αθανασία(Νάνσυ)  |   |
| Τουμαράς Βασίλειος |  |
| Κατής Χαράλαμπος |  |